laion/Wikipedia-Exotic huggingface dataset:
Holod-33

Holod-33 (ukraina keeles Голод-33) on Oles Jantšuki 1991. aasta draamafilm holodomori näljahädast Ukrainas ja põhineb Vassõl Barka romaanil "Kollane prints". Filmi jutustatakse läbi kuueliikmelise Katrannõki pere elu. Film on tehtud vabatahtlikkuse alusel. Filmi peaprodutsent oli Taga-Karpaatia pank "Lisbank", mis pidi saama osa renditulust. Pärast valminud filmi vaatamist olid produtsendid aga nii liigutatud, et otsustasid raha tagastamisest keelduda ning nõudsid, et filmi näeks võimalikult palju inimesi. "Esimeses stseenis kastavad vaesunud talupere liikmed oma kulbid kordamööda ühte kaussi vesisesse suppi, mis on nende päeva ainus eine. Hiljem on filmis hulk külaelanikke meeleheitest ja näljatundest kössitamas paduvihma käes valitsuse kontori ees, kuni saabub veoautotäis relvastatud sõdureid, et neid laiali ajada. Kõige teravamas stseenis hüüab vanematest ilma jäänud väike poiss oma ema järele, rännates paanikas läbi lumise metsamaa, kus puid on arvuliselt vähem kui surnuid tähistavad ristid.” Halõna Sulima - Darja Katrannõki rollis Heorhi Morozjuk - Mõron Katrannõki rollis Oleksi Horbunov - Bolševiku rollis 1991 — 1. Üle-Ukrainaline filmifestival Kiievis — peaauhind. 2009 — Vincennesi filmifestivali peaauhind — Henri Langloisi auhind. Teejuht (film) "Національна спілка кінематографістів України". 2. märts 2018. Originaali arhiivikoopia seisuga 2. märts 2018. Vaadatud 19. aprillil 2022. Holden, Stephen. "A Family's Struggle In Stalin's Man-Made Famine: Famine-33 Film Review." The New York Times. 15 December 1993 Holod-33 andmekogus IMDb (inglise)
Riia Vene Teater

Mihhail Tšehhovi nimeline Riia Vene Teater (läti keeles Mihaila Čehova Rīgas Krievu teātris) on teater Lätis Riias. Teater asub aadressil Kaļķu iela 16. Vene Teater asutati 1883. aastal. Varem tuntud kui Riia Vene Draamateater kannab 2006. aastast Mihhail Tšehhovi nime. 2018. aasta jaanuarist on teatri direktor Dana Bjorka. "Mikhail Chekhov Riga Russian Theatre". Vaadatud 13. mail 2023. Baister, Stephen (2008). Bradti reisijuht. Läti (eesti keel). Varrak. ISBN 9789985312940.{{raamatuviide}}: CS1 hooldus: tundmatu keel (link)  Riia Vene Teater – pildid, videod ja helifailid Wikimedia Commonsis Koduleht
Roman-Koš

Roman-Koš (ukraina keeles Роман-Кош, vene keeles Роман-Кош, krimmitatari keeles Roman Qoş) on Krimmi mäestiku kõrgeim tipp, mis asub 1545 meetri kõrgusel. Roman-Koš asub Krimmi looduskaitseala territooriumil. Ametlikult on territooriumile sisenemine keelatud. Mägijõgi Putamõš saab alguse mäe lõunanõlvadelt. Nime päritolu kohta on kaks versiooni. Esimene versioon räägib, et sellel nimel on indoaaria juured ja see tähendab ülemist peatust või ülemist rahu. Teise versiooni kohaselt on nimel krimmitatari päritolu ja tähendab karjaste metsakarjamaad. Roman-Koši mägi Badõhani kaardil Vaade Badõhanile Roman-Koši mäelt. Roman-Koš, peakbagger.com "Europe Ultra-Prominences". Peaklist.org. Vaadatud 12. veebruaril 2015.
Pohla kasvukohatüüp

Pohla kasvukohatüüp (PH) (Vaccinum vitis-idaea site type) on laialdaselt levinud lavamaadel, mõhnastikel, nõlvadel ja kõrgustikel. Pohla kasvukohatüüp käib palumetsade tüübirühma alla. Eestis leiab neid metsaalasid peamiselt Lõuna- ja Kagu-Eestis, lisaks saartel ja Põhja-Eestis, vähem on leida Kesk-Eestis. Samuti kuulub pohla kasvukohatüüp II rühma jahiulukite elupaikade tüübirühma. Pohla kasvukohatüübi muldade lähtekivimiks on tüüpiliselt tüsedad, erineva päritoluga peeneteralised liivad, mis sisaldavad saviliiva või liivsavi vahekihte. Iseloomulikud nõrgalt või keskmiselt leetunud leedemullad. (LI-LIII) Metsakõdukiht on umbes 3-7 cm ning leethorisont kuni 20 cm. Reaktsioonilt on muld happeline (pHKCl 3.5-5.5), küllastusaste on madal kuni 25%) Alusmets tüüpiliselt väga hõre või puudub, esineda võib kadakat, kuuski ja pihlakat. Üldiselt on liigivaene. Puhmastest esinevad pohl, mustikas ja harva kanarbik. Samblikurinne suhteliselt hästi arenenud ning moodustab pideva katte. Sinna alla lähevad näiteks palusammal, harilik laanik, lainjas kaksikhammas ja lehviksammal. Rohurinne on hõre, leiduda võivad palu-härghein, võnk-kastevars, karvane piiphein, leseleht ja kilpjalg. Põõsarinne suhteliselt liigivaene, mõned liigid, mida leidub, on kadakas, harilik vaarikas ning harilik pihlakas. Tähtsaim taimekooslus pohla kasvukohatüübis on pohlamännik (Vaccinio vitis-idaeo-Pinetum) ehk Vaccinium vitis-idaea pine forest. Pohlamännik on väga mitmekülgne metsatüüp, kust võib leida majapalki, seeni ja marju. Lõhmus, E. (2004). Eesti metsakasvukohatüübid. Tartu: Eesti Loodusfoto. J, Paal. (1997). Eesti taimkatte kasvukohatüüpide klassifikatsioon. Tallinn: Keskkonnaministeeriumi Info- ja Tehnokeskus. Masing, V., Tooming, H., Reintam, L., Aruksaar, H., Frey, T. (1979). Botaanika III. Tallinn: Valgus. Jahimaakorraldusjuhend. (2003). RTL 2003, 63, 891. https://www.riigiteataja.ee/akt/582607 (5.06.2023) Põllendik, P. Laheranna 1,5-8 haljastuse hinnang
Mikel Merino

Mikel Merino Zazón (sündinud 22. juunil 1996 Pamplonas) on Hispaania jalgpallur, kes mängib poolkaitsjana Hispaania kõrgliigaklubis Real Sociedad. Ta alustas klubikarjääri Osasunas, mille põhimeeskonnas debüteeris ta Hispaania esiliigas hooajal 2014/15. 2016. aasta veebruaris sõlmis ta viieaastase lepingu Saksamaa kõrgliigaklubiga Dortmundi Borussia. Seal ta klubi põhikoosseisus endale kohta ei kindlustanud. 2017. aasta juulis läks Merino Dortmundi Borussiast laenule Inglismaa kõrgliigaklubisse Newcastle United. Juba sama aasta oktoobris sõlmis ta Newcastle Unitediga püsiva viieaastase lepingu. Sellest hoolimata ei mänginud Merino ka Newcastle Unitedis rohkem kui ühe hooaja, sest 2018. aasta juulis naasis ta Hispaaniasse ja sõlmis lepingu Real Sociedadiga. Real Sociedadiga võitiss Merino hooaja 2019/20 Hispaania karikavõistlused. Merino tuli omavanuste Euroopa meistriks 2015. aastal Hispaania U-19 koondisega ja 2019. aastal Hispaania U-21 koondisega. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 3. septembril 2020 UEFA Rahvuste Liiga mängus Saksamaa vastu Tema isa Ángel Merino on endine jalgpallur. "Borussia Dortmund verpflichtet Mikel Merino" (saksa). Borussia Dortmund. 15. veebruar 2016. Vaadatud 15. veebruaril 2016. "Mikel Merino signs for Newcastle from Borussia Dortmund in permanent deal". BBC Sport. 13. oktoober 2017. Vaadatud 13. oktoobril 2017. "Latest news: Mikel Merino joins Real Sociedad". Newcastle United F.C. 12. juuli 2018. Vaadatud 12. juulil 2018.
Oless Berdnõk

Oleksandr Pavlovõtš Berdnõk (ukraina keeles: Олександр Павлович Бердник; 27. november 1926, ametlikult 25. detsember 1927 – 18. märts 2003) oli Ukraina ulmekirjanik, futurist ja globalist, filosoof ja teoloog, avaliku elu tegelane, Punaarmee sõdur Teise maailmasõja ajal ja poliitvang Nõukogude laagrites. Ta kirjutas üle 20 romaani ja novelli, mis on tõlgitud paljudesse keeltesse, sealhulgas inglise, saksa, prantsuse, vene ja ungari keelde. Teda on kirjeldatud kui Ukraina ulmekirjanduse mõjukaimat klassikat. Ta oli Ukraina Helsingi Grupi asutajaliige ja Ukraina Humanistide Ühingu "Ukraina Vaimne Vabariik" juht. Slaavi uuspaganlus Mõhhailo Melnõk "Berdnyk, Olesʹ (1927-2003)". bibliotheken.nl. Vaadatud 18. veebruaril 2022. "Центральний державний архів вищих органів влади та управління України - Олександр (Олесь) Павлович Бердник - український письменник-фантаст, філософ, громадський діяч" [Central State Archive of the Supreme Bodies of Power and Administration of Ukraine - Oleksandr (Oles) Pavlovych Berdnyk - Ukrainian science fiction writer, philosopher, public figure]. tsdavo.gov.ua. Originaali arhiivikoopia seisuga 4. aprill 2016. Vaadatud 30. märtsil 2016. "Бердник Олесь (Олександр) Павлович" [Berdnik Oles (Alexander) Pavlovich]. esu.com.ua. Encyclopedia of Modern Ukraine. Vaadatud 18. veebruaril 2022. Hajder, Tatiana (2019). "Myth and Philosophy in the Slavic Science Fiction Novel". LOGOS - A Journal of Religion, Philosophy, Comparative Cultural Studies and Art (English) (101): 85–93. ISSN 0868-7692.{{cite journal}}: CS1 hooldus: tundmatu keel (link) Maguire, Muireann (2016). "Smyrniw, Walter Ukrainian Science Fiction: Historical and Thematic Perspectives (review)". Slavonic and East European Review. 94 (3): 518–520. ISSN 2222-4327. Roberts, Brittany (2014). Smyrniw, Walter (toim). "Elusive Information about a Largely Untranslated SF Tradition". Science Fiction Studies. 41 (3): 674–676. DOI:10.5621/sciefictstud.41.3.0674. ISSN 0091-7729.
Neudorf bei Parndorf

Neudorf bei Parndorf on küla (Gemeinde) Austria Burgenlandi liidumaal Neusiedl am See ringkonnas. Simon Knéfacz ja Mátyás Laáb, Burgenlandi horvaatidest kirjanikud. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Dana Bjorka

Dana Bjorka (sünninimi Dana Čerņecova; sündinud 11. mail 1985) on vene päritolu Läti teatri- ja filminäitleja, 2018. aastast Riia Vene Teatri direktor. Dana Bjorka lõpetas Jelgava 5. Keskkooli. Seejärel õppis ta Läti Kultuuriakadeemias, mille lõpetas 2009. aastal. Samal aastal sai temast Riia Vene Teatri näitleja. Ta on oma teatritegevuse eest pälvinud mitmeid auhindu. 2015. aastal mängis ta Läti teleseriaalis "Maja järve ääres". "Mikhail Chekhov Riga Russian Theatre". Vaadatud 13. mail 2023.
Nickelsdorf

Nickelsdorf on vald (Gemeinde) Austrias Burgenlandi liidumaal Neusiedl am See ringkonnas. Seal on oluline piiriületuspunkt Hegyeshalomisse (Straß-Sommerein) Ungaris. Linn kuulus, nagu ka kogu ülejäänud Burgenland, kuni 1920. aastani Ungarile, mil sellest sai Austria Burgenlandi liidumaa. 1985. aastast toimub Nickelsdorfis iga-aastane ja rahvusvaheliselt kuulus džässifestival Konfrontationen. 9. juunist 12. juunini 2005 toimus Nickelsdorfis Nova Rock Festival, mille peaesinejad olid Die Ärzte, System of a Down, The Prodigy ja Green Day. Iga päev oli selles väikeses külas Ungari piiri ääres 30 000 fänni. Ja aasta hiljem, 2006. aastal meelitas Nova Rock Festival, kus osales üle 50 bändi, vähemalt 150 000 külastajat. Kuulsate bändidega nagu Iron Maiden, Metallica ja Guns N' Roses oli see kõigi aegade suurim rokifestival Austrias. Passi tempel piiripunktist enne Ungari Schengeni viisaruumiga ühinemist Tuletõrjejaam Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Eesti Ekspressi Kirjastus

Eesti Ekspressi Kirjastuse AS oli Eesti ettevõte, mis andis välja sõltumatut nädalalehte Eesti Ekspress ja kuulus Tallinna börsil noteeritud Ekspress Gruppi. Ettevõte ühines 1. oktoobril 2009 teist Ekspress Gruppi kuuluvat nädalalehte Maaleht välja andva aktsiaseltsiga Maaleht. Ühendamisel sündinud äriühing kannab nime AS Eesti Ajalehed. Eesti Ekspressi Kirjastus andis välja ka raamatuid, mida müüdi ajalehest eraldi. Nii näiteks avaldati sarja "Seiklusjutte maalt ja merelt" kordustrükke, ajalehe toimetajate artiklikogumikke (nt Kalev Keskülalt ja Barbi Pilvrelt), algupärast eesti ilukirjandust (Andrei Hvostovi "Lombakas Achilleus", Linnar Priimäe "Kelle tee on varjul"), koomiksiraamatuid ("Ernie", "Kosmosemutid") ja uusi tõlkeid (näiteks Chuck Palahniuki "Kaklusklubi"). 2001. aastal teenis kirjastus 8,8 miljonit krooni (562 tuhat eurot) kasumit. 2003. aastal teeniti 94 miljoni kroonise (6 miljonit eurot) käibe juures 14,2 miljonit krooni (907 tuhat eurot) kasumit. Kirjastuse käive 2005. aastal oli peaaegu 108 miljonit krooni (6,9 miljonit eurot) ning kasum oli ligikaudu 16 miljonit krooni (üle miljoni euro). Reklaamikäive oli 2005. aastal 65 miljonit krooni (4,15 miljonit eurot), mis tegi 2004. aastaga võrreldes tõusuks 4 miljonit krooni.[viide?] "Ekspress tõi 8,8 miljonit krooni kasumit" Eesti Ekspress, 9. mai 2002 "Eesti Ekspress kavatseb osta Rahva Raamatu" Eesti Ekspress, 28. oktoober 2004 Maalehe ja Eesti Ekspressi väljaandjad ühinevad ERR.ee, 2. september 2009
Connor Mackey

Connor Mackey (sündinud 12. septembril 1996 Tower Lakesis, Illinoisis) on USA jäähokimängija, kes mängib kaitsjana NHL-i klubis Arizona Coyotes. Aastatel 2015–2017 mängis ta United States Hockey League'i (USHL) klubis Green Bay Gamblers ja 2017–2020 Mankato Minnesota osariigi ülikooli jäähokimeeskonnas. Hooajal 2016/17 valiti Mackey USHL-i hooaja parimaks kaitsemängijaks. 2020. aasta märtsis sõlmis ta üheaastase lepingu NHL-i klubiga Calgary Flames. Leping jõustus hooaja 2020/21 alguses. Enne seda oli Mackey osalenud Flamesi treeninglaagris juba 2017. aastal. NHL-is debüteeris Flamesi meeskonnas 2021. aasta veebruaris. Esimese värava lõi ta liigas sama aasta 19. mail põhihooaja viimases mängus Vancouver Canucksi vastu. Hooaegadel 2020/21 ja 2021/22 sai Mackey enam mänguaega American Hockey League'is (AHL) Flamesi tütarklubis Stockton Heat. 2023. aasta märtsis kaubeldi ta koos Brett Ritchiega Nick Ritchie ja Troy Stecheri vastu Arizona Coyotesi. 2021. aasta maailmameistrivõistlustel võitis Mackey USA jäähokikoondise koosseisus pronksmedali. https://www.eliteprospects.com/player/316315/connor-mackey (vaadatud 6.5.2023) "FLAMES SIGN CONNOR MACKEY". NHL.com. 20. märts 2020. Vaadatud 20. veebruaril 2021. https://www.espn.com/nhl/player/gamelog/_/id/4319927/year/2021 (vaadatud 6.5.2023) "Coyotes acquire Ritchie & Mackey from Calgary for Ritchie & Stecher". Arizona Coyotes. 3. märts 2023. Vaadatud 3. märtsil 2023. Conor Mackey NHL.com lehel Conor Mackey hockeydb.com lehel
Valeri Venediktov

Valeri Nikolajevitš Venediktov (vene keeles Валерий Николаевич Венедиктов; 13. juuni 1924 Taškent – 30. november 1995 Tšeljabinsk) oli vene tankikonstruktor. Kindralleitnant (1985). Pärast 1949. aastal Stalini Soomustankivägede Akadeemia lõpetamist asus Valeri Venediktov tööle Uurali tankitehase konstrueerimisbüroosse. 1954. aastal sai ta peakonstruktori asetäitjaks ja 1970. aastal peakonstruktoriks (1970–1987). 1975. aastal anti talle kindralmajor-inseneri auaste. 1960. aastatel oli ta tanki T-62 peamisi väljatöötajaid. Tema juhtimisel loodi raketitank IT-1 ja keskrasketank T-72. 1976 – sotsialistliku töö kangelane (15. september 1976)
Viktor Gratšov

Viktor Vassiljevitš Gratšov (vene keeles Виктор Васильевич Грачёв; 16. märts 1923 Missailovo, Moskva kubermang – 5. veebruar 1996 Dnipro) oli vene raketitehnikakonstruktor. Viktor Gratšov suunati 1951. aastal pärast Baumani Moskva Kõrgema Tehnikakooli lõpetamist tööle Dnipros asuvasse raketitehnikat tootvasse numbritehasesse (tehas nr 586; tänane Lõuna Masinaehitustehas), kus ta alustas konstrueerimisinsenerina. 1959. aastal edutati ta peakonstruktori Mõhhailo Jangeli asetäitjaks katsetusete alal. Ta osales strateegiliste raketikompleksite väljatöötamisel kuni 1991. aastani. 1955. aastal määrati Gratšov ballistilise keskmaaraketi R-12 juhtivkonstruktoriks. 1961 – sotsialistliku töö kangelane (17. juuni 1961)
Pama

Pama [ˈpaːma] on vald (Gemeinde) Austrias Burgenlandi liidumaal Neusiedl am See ringkonnas. Asustuseta ala kasutatakse põllumajanduseks. Metsa pole peaaegu üldse. Pärast Osmanite sõdu lisandus tugevalt kahanenud elanikkonnale horvaadikeelse elanikkonna sissevool. Burgenlandi horvaadid on viimastel aastakümnetel märgatavalt kahanenud, kuid on endiselt kogukonnaelus väga aktiivsed. Enamik jumalateenistusi peetakse peamiselt horvaadi keeles. Linn kuulus Ungarile (Saksa-Lääne-Ungari) kuni Burgenlandi loomiseni 1920./21. aastal. Enne Teist maailmasõda elasid Pamas, samuti Kittsees (osa seitsmest juudi kogukonnast Burgenlandis) juudi perekonnad. Pärast Austria anšlussi Natsi-Saksamaasse aeti Kittsees ja Pamas elanud juudid 16. aprillil 1938 nende kodudest välja ja jäeti üksildasele Doonau saarele. Pama katoliku kirik Vagaduse sammas, Maria Immaculata Surnuaia värav Vagaduse sammas, valge rist Ratsutamine: Maastik on ideaalne ratsutamiseks Jalgrattasõit: Seal on lai rattateevõrgustik Jalgpall: Linnas on kaks jalgpalliväljakut Tenniseväljak Rannavõrkpalli väljak Uisutamine: Endist tuletõrjetiiki kasutavad lapsed talvekuudel liuväljana Võimla SK Pama (jalgpallimeeskond) UFC Pama (jalgpallimeeskond) Vfb Energy Pama (spordiklubi) Tenniseklubi TC Pama Kalastamisklubi Landjugend Pensionistenverband Seniorenbund Naturfreunde Jugend von Pama Tamburica Bijelo Selo Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
Vabatahtlik

Vabatahtlik on inimene, kes pakub oma aega, energiat või oskusi vabast tahtest ja tasu saamata. Vabatahtlikud aitavad teisi või tegutsevad peamiselt avalikes huvides ja ühiskonna heaks. Vabatahtlikuks nimetatakse ka inimest, kes astub sõjaväkke mitte mobilisatsiooni korras, vaid omal algatusel. Vabatahtlik tegevus jaguneb: omaalgatuslikuks ning organisatsioonide juhitud vabatahtlikuks tegevuseks. Omaalgatuslik vabatahtlik tegevus on vabatahtlikuna tegutsemine omal algatusel ja iseseisvalt. Organisatsioonide korraldatud vabatahtlik tegevus on vabatahtlikuna osalemine mõne organisatsiooni algatatud ja korraldatud tegevustes. ühekordseks ning regulaarseks vabatahtlikuks tegevuseks. Ühekordne vabatahtlik tegevus tähendab, et vabatahtlikud abistavad konkreetse tegevuse, ürituse või projekti läbiviimisel või reageerivad väljakutsele. Regulaarne vabatahtlik tegevus tähendab, et vabatahtlikud tegutsevad regulaarselt pikema aja jooksul. Heateo Sihtasutus Vabatahtliku Tegevuse Arenduskeskus Aasta vabatahtlik vabatahtlikkus Rahukorpus Vabatahtliku Tegevuse Arenduskeskuse koduleht Vabatahtlike Värav Teele Tammeorg, "Pass muudab vabatahtlikud tööandja jaoks nähtavaks", Eesti Päevaleht, 24. juuli 2009 Tunnustatakse selle aasta tublimaid vabatahtlikke - Postimees, 6. detsember 2009 "Olen vabatahtlik, muudan maailma!", Euroopa Vabatahtliku Aasta raames valminud raamat Siseministeeriumi kodulehel
Pamhagen

Pamhagen on vald (Gemeinde) Austrias Burgenlandi liidumaal Neusiedl am See ringkonnas. Pamhagenit on esmamainitud 1268. aastal. Linnas peetud kohtupäeva on mainitud 1547. aasta dokumendis. 1652. aastal on mainitud esimest korda koole. 1909. aastal asutati Pamhageni ühistupank. Koos ülejäänud Burgenlandiga oli linn kuni 1920/1921. aastani Austria-Ungaris Ungari osa.
Liitvabariik

Liitvabariik on vabariikliku riigikorraldusega liitriik. Liitvabariigis on võimude lahusus muuhulgas keskvalitsuse ja üksikute haldusüksuste või osariikide vahel. Kuigi see võimude lahusus on praktikas riigiti varieeruv, on keskvalitsuse vastutusalas tavaliselt julgeoleku-, kaitse- ja rahanduspoliitika ning osariikide valitsuse vastutusalas näiteks taristu- ja haridusküsimused. Liitvabariigi vastand on unitaarvabariik, kus keskvalitsus otsustab kõik tähtsamad küsimused. Tavaliselt on liitvabariigid suurema rahvaarvuga maad, kuna detsentraliseeritus aitab suurt riigiaparaati efektiivsemalt töös hoida. Üldiselt on kesk- ja omavalitsuste võimude lahusus kirja pandud põhiseadusesse. Poliitilised erinevused liitvabariigi korra ja teiste liitriikide, eriti parlamentaarsete föderaalmonarhiate vahel, on suures osas pigem juriidilise vormi kui poliitilise sisu küsimus, kuna enamik liiduriike on struktuurilt demokraatlikud. Samas on ka ebademokraatlikke föderaalmonarhiaid, näiteks Araabia Ühendemiraadid. Valitsus CIA World Factbook: Austria, 14 May 2009 CIA World Factbook: Bosnia and Herzegovina, 14 May 2009 CIA World Factbook: Brazil, 14 May 2009 CIA World Factbook: Ethiopia, 14 May 2009 CIA World Factbook: Germany, 14 May 2009 CIA World Factbook: India, 14 May 2009 CIA World Factbook: Mexico, 14 May 2009 CIA World Factbook: Nepal, 14 May 2009 CIA World Factbook: Nigeria, 14 May 2009 CIA World Factbook: Pakistan, 14 May 2009 "Text of the Russian constitution in English". Constituteproject.org. CIA World Factbook: Switzerland, 14 May 2009 CIA World Factbook: United States, 14 May 2009 CIA World Factbook: Venezuela, 14 May 2009
Medzilaborce

Medzilaborce (russiini keeles Міджілабірцї, ukraina keeles Міжлабірці, ungari keeles Mezőlaborc) on linn Slovakkias Prešovi maakonnas, Medzilaborce ringkonna halduskeskus. Medzilaborce asub Madal-Beskiidide nõlvadel Vydranka jõe suubumiskohas Laboreci jõkke, Poola piirist seitsme kilomeetri kaugusel, Prešovist ligikaudu 57 km kirdes. Medzilaborcet on esmamainitud 1543. aastal. Medzilaborces asub 1991. aastal asutatud Andy Warholi Moodsa Kunsti Muuseum. Andy Warholi ema Julia Warhola (1891–1972) oli pärit Medzilaborce lähedalt Miková külast. Medzilaborce asub kristallvalgustite ja kristallripatsite tootja Glass LPS. Linnas tegutsevad masinaehitusettevõtted "Kovostroj" ja "Labstroj". Slovakkia 2021. aasta rahvaloenduse andmetel oli Medzilaborce elanikest slovakke 58,74%, russiine 27,98%, ukrainlasi 2,6%, mustlasi 1,98%, tšehhe 0,54% ja ungarlasi 0,22%. Rahvus oli teadmata 7,51%-l elanikest. Náměšť nad Oslavou, Tšehhi Kozienice, Poola Sčítanie obyvateľov, domov a bytov 2021 na Slovensku Medzilaborce Slovakia Treavel. Vaadatud 6. mail 2023 Museum Andy Warhol museum of Modern Art. Vaadatud 6. mail 2023 Julia Warhola- Andy Warhol's Mother Warhola. Vaadatud 6. mail 2023 About company Glass PLS. Vaadatud 6. mail 2023 Number of population by ethnicity in the municipality Medzilaborce at 1. 1. 2021 Sčítanie obyvateľov, domov a bytov 2021. Vaadatud 6. mail 2023
Auguste Herbin

Auguste Herbin (29. aprill 1882 Quiévy – 31. jaanuar 1960 Pariis) oli prantsuse kubist ja hiljem ka abstraktsionistlik kunstnik. Tema teostes on ühendatud kubism ja geomeetriline abstraktsionism. Tema puhtad geomeetrilised kujundid ja rõõmsad värvid mõjutasid tugevalt noori, tulevasi abstraktsioniste.
Parekklesion

Parekklesion (kreeka keeles παρεκκλήσιον, 'kõrvalkirik') on eriti hilisele Bütsantsi arhitektuurile iseloomulik külgkabel kiriku küljes. Tuntuimad nende seas on kuulsate 14. sajandist pärit freskodega ühelööviline parekklesion Chora kirikus ja 14. sajandi algusest pärinev kolmelöövilise ristkuppelkiriku kujuline parekklesion Pammakaristose kirikus. Chora Museum Parekklesion Frescoes. - Church of Chora R. G. Ousterhout. Late Byzantine church architecture. - Smarthistory R. G. Ousterhout. Late Byzantine church architecture. - Smarthistory Chora Museum Parekklesion Frescoes. - Church of Chora K. Inomata, S. Okazaki. SPATIAL COMPOSITION OF THE PAREKKLESION IN THE CHORA CHURCH: － Focusing on the relationship between the tomb and the paintings. － Journal of Architecture and Planning (Transactions of AIJ), August 2017 82(738):2151-2161